MGA MADALAS ITANONG PARA SA PROGRAMA NG TULONG SA PAGBABAYAD NG RENTA SA PANAHON NG EMERGENCY NG COVID-19 (COVID-19 EMERGENCY RENTAL ASSISTANCE PROGRAM, CVERAP) Q1. PAANO AKO MAG-A-APPLY PARA SA TULONG SA PAGBABAYD NG RENTA SA PANAHON NG EMERGENCY NG COVID-19? Puwede kang magsumite ng paunang aplikasyon simula Hulyo 6, 2020 sa ganap na 9:00 a.m. hanggang Hulyo 17, 2020, 5:00 p.m. Available lang ang mga paunang aplikasyon online. Tumatanggap ang website na ng mga paunang aplikasyon nang 24 na oras kada araw mula Lunes, Hulyo 6, 2020, nang 9:00 a.m. hanggang Biyernes, Hulyo 17, 2020, nang 5:00 p.m. Pakitandaang magsasara ang website nang eksaktong 5:00 p.m. sa Biyernes, Hulyo 17, 2020; hindi na tatanggap ng mga aplikasyon matapos ang 5:00 p.m. Kung wala kang access sa internet, simula Lunes, Hulyo 6, 2020, 9:00 a.m., puwede kang tumawag sa aming Serbisyo sa Customer sa 609-292-4080, opsyon #1, para sa tulong. Q2. ANO ANG MGA KINAKAILANGAN SA PAGKAKWALIPIKADO PARA MAKAPAG-APPLY? Kasama sa Mga Kinakailangan sa Pagkakwalipikado ang sumusunod: • • May maximum na kita na hanggang 80 porsyento ng area median income (AMI). • Residente dapat ng New Jersey at nagrerenta ng unit sa New Jersey. Isa dapat tenant na may magandang katayuan (nakapagbayad ng renta hanggang Marso 2020). Dapat makapagbigay ng dokumentasyon ng iyong kawalan ng kita dahil sa pandemiko ng COVID-19 simula Marso 9, 2020. Kasama sa mga halimbawa ng dokumentasyon ang sumusunod: 1. Natanggal sa trabaho (kailangan ng dokumentasyon mula sa employer o ng kawalan ng trabaho); 2. 3. Nabawasang oras ng trabaho (liham mula sa employer at mga pay stub); Walang bayad na pag-leave para alagaan ang mga anak dahil sa pagsasara ng mga eskwelahan at daycare (liham galing sa employer, eskwelahan at/o daycare) Q3. SAANG WEBSITE MAGSUSUMITE NG PAUNANG APLIKASYON? Ang website na ay tumatanggap ng mga paunang aplikasyon nang 24na oras kada araw mula Lunes, Hulyo 6, 2020 sa ganap na 9:00 a.m. hanggang Biyernes, Hulyo 17, 2020 sa ganap na 5:00 p.m. Pakitandaan na magsasara ang website nang eksaktong 5:00 p.m. sa Biyernes, Hulyo 17, 2020; hindi na tatanggap ng mga aplikasyon matapos ang 5:00 p.m. Q4. ANO ANG MANGYAYARI PAGKATAPOS KONG MAG-APPLY? Ang lahat ng paunang aplikasyong isusumite sa tamang oras ay isasama sa computerized na loterya. Limitadong bilang lang ng mga paunang aplikasyon ang pipiliin sa pamamagitan ng proseso ng loterya. Q5. ANO ANG MANGYAYARI PAGKATAPOS NG LOTERYA? Kung mapipili ang iyong paunang aplikasyon sa proseso ng loterya, ilalagay sa listahan ang iyong aplikasyon. Makikipag-ugnayan sa iyo ang isang tauhan ng DCA para kumpletuhin ang buong aplikasyon, at hilingin sa iyong magbigay ng dokumentasyon ng sambahayan kasama ang patunay ng kita at ng kawalan ng kita dahil sa COVID. Bago isumite ang iyong paunang aplikasyon, pakisuri ang mga kinakailangan sa pagkakwalipikado sa tanong #2 sa itaas. Q6. GAANO KATAGAL ANG AABUTIN PARA MAPROSESO ANG AKING PAUNANG APLIKASYON? Ang layunin namin ay simulan kaagad ang pagproseso ng mga paunang aplikasyon matapos ang loterya. Ang tagal ng pagproseso ay iba't iba depende kung ibinigay ang lahat ng kinakailangang dokumento para mapatunayan ang iyong kita, pagbawas sa oras ng trabaho o kawalan ng trabaho. Q7. WALA AKONG ACCESS SA INTERNET, PAANO AKO MAKAKAPAG-APPLY? Kung wala kang access sa internet, simula Lunes, Hulyo 6, 2020, sa ganap na 9:00 a.m., puwede mong tawagan ang aming Serbisyo sa Customer sa 609-292-4080, opsyon #1, para sa tulong. Q8. KAILANGAN KO BA NG EMAIL ADDRESS? Oo. Kailangan mo ng valid na email address para sa paunang aplikasyon; hindi maisusumite ang paunang aplikasyon kung walang email address. Maraming libreng serbisyo ng email gaya ng Yahoo, Gmail at Hotmail. Kapag sinimulan mo ang iyong proseso ng paunang aplikasyon, mayroong libreng site ng email kung saan puwede kang mag-set up ng email kung wala ka pa nito. Gayundin, makikita ang aming link papunta sa isang libreng serbisyo ng email sa paunang aplikasyon sa oras na mag- log in sa
Q9. KAILANGAN KO BA NG COMPUTER PARA MAKAPAGSUMITE NG PAUNANG APLIKASYON? Hindi. Puwede kang gumamit ng smartphone, iPhone, Android tablet o anupamang electronic device na may access sa internet para makapagsumite ng paunang aplikasyon. Q10. PUWEDE BA AKONG GUMAWA NG MGA PAGBABAGO O PAGWAWASTO SA AKING PAUNANG APLIKASYON MATAPOS ITONG MAISUMITE? Hindi. Hindi ka puwedeng gumawa ng anumang pagbabago sa iyong paunang aplikasyon sa oras na "i-click" mo ang isumite ang paunang aplikasyon. Q11. ANONG IMPORMASYON ANG KAKAILANGANIN KO PARA MASAGUTAN ANG PAUNANG APLIKASYON SA CVERAP? Kakailanganin ang mga kumpletong legal na pangalan at petsa ng kapanganakan ng lahat ng miyembro ng iyong sambahayan. Kakailanganin mo ring ilista ang lahat ng kitang natatanggap ng bawat miyembro ng sambahayan. Q12. ANO ANG MANGYAYARI KUNG WALA AKONG SOCIAL SECURITY NUMBER, PUWEDE PA RIN BA AKONG MAG-APPLY? Oo. Q13. GARANTISADO BANG MAKAKAKUHA NG TULONG KAPAG NAGSUMITE NG PAUNANG APLIKASYON? Hindi. Magsasagawa ng random na pagbunot para mapili ang mga potensyal na aplikante. Q14. NAPILI AKO SA LOTERYA, GINAGARANTIYA BA NITONG MAKAKAKUHA AKO NG TULONG? Hindi. Ang mga sambahayang magkakwalipika sa tulong ay dapat matugunan ang mga sumusunod na kinakailangan: • • • May malaking kabawasan sa kita o kasalukuyang walang trabaho dahil sa pandemiko ng COVID-19 • • Kulang ang kinikita at ipon para makapagbayad ng renta Dapat makakapagbayad ng minimum na 30% ng kanilang kita para sa renta Mayroong gross, taunang sambahayang kita na nagkakahalagang o mababa sa mga maximum na limitasyon sa kita para sa county kung saan sila nakatira Isang residente ng New Jersey at nagrerenta ng unit sa New Jersey Nakapagbayad ng renta hanggang Marso 2020; hindi magbibigay ng tulong sa pagbabayad ng utang ang programang ito Q15. ANONG URI NG TULONG ANG IBINIBIGAY NG PROGRAMA NG TULONG SA PAGRENTA SA PANAHON NG EMERGENCY? Para sa mga sambahayang napili sa proseso ng loterya at natukoy na kwalipikado, magbibigay ang programa ng panandalian, pansamantalang tulong sa pagbabayad ng renta na hanggang anim na buwan. Ang tulong ay lilimitahan sa pamantayang halaga ng renta sa merkado ng DCA o sa kabuuang halaga ng renta, alinman ang mas maliit. Ang mga sambahayan ay aasahang magbabayad ng minimum na 30 porsyento ng kanilang kita para sa renta. Sa ikatlong buwan, susuriin ang kita ng sambahayan para malaman kung kailangan pa rin ng tulong. Ang tulong na hindi na kakailanganin ay gagamitin para mapagsilbihan ang iba pang pamilya. Hindi magbibigay ng tulong sa pagbabayad ng utang ang programang ito. Q16. NAGBABAYAD AKO NG RENTA MULA SA MGA IPON KO, PERO MAUUBOS NA ANG PERA KO, MATUTULUNGAN BA AKO NG PROGRAMANG ITO? Oo. Susuriin ng DCA ang lahat ng kita sa pagtukoy sa pagkakwalipikado. Q17. PAANO KO MALALAMAN KUNG NAPILI AKO SA LOTERYA? Aabisuhan ka sa email kung napili ang iyong paunang aplikasyon. Aabisuhan ka rin sa email kung hindi napili ang iyong paunang aplikasyon. Kung hindi napili ang iyong paunang aplikasyon, magiging hindi aktibo ang iyong aplikasyon at hindi ka na maisasaalang-alang sa programa Mayroon ka ring opsyong tingnan ang iyong status sa sa Hulyo 21, 2020 o matapos ito para malaman kung napili ka o hindi. Q18. ANO ANG SUSUNOD NA HAKBANG MATAPOS AKONG MAPILI SA BUNUTAN? Magpapadala sa iyo ang isang tauhan ng DCA ng buong aplikasyon para sa CVERAP para kumpletuhin at hilingin sa iyong magbigay ng kinakailangang dokumentasyon ng sambahayan at kita Q19. Kung HINDI AKO MAPIPILI SA LOTERYA, MAISASAMA BA AKO SA LISTAHAN NG MGA NAGHIHINTAY PARA SA KARAGDAGANG TULONG? Hindi, hindi sa ngayon. Q20. MAGKAKAROON BA NG PANIBAGONG BUKAS NA PAGPAPALISTA PARA SA PAUNANG APLIKASYON? Walang nakaplanong karagdagang pagbubukas sa ngayon . Q21. KUNG NAKAKATANGGAP NA AKO NG TULONG SA PAGBABAYAD NG RENTA SA ORAS NA MAPILI AKO SA BUNUTAN, MAKAKATANGGAP PA BA AKO NG KARAGDAGANG TULONG?
Hindi. Ang sinumang kasalukuyang nakakatanggap ng ayuda mula sa iba pang programa ng tulong sa pagrenta ay hindi kwalipikado. Q22. PUWEDE BA AKONG MAG-APPLY PARA SA IBA PANG TULONG SA PAGBABAYAD NG RENTA HABANG NAKAKATANGGAP NG TULONG MULA SA CVERAP? Oo, hinihikayat kang mag-apply para sa iba't ibang programa ng tulong sa pagbabayad ng renta, pero puwede ka lang maging aktibo sa isang programa sa bawat pagkakataon. Pakitandaang pansamantala lang ang CVERAP. Inirerekomendang humanap ng permanenteng tulong sa pagbabayad ng renta kung sa palagay mo ay hindi mo makakayang bayaran ang iyong mga susunod na renta. Q23. PAANO NAKAKATANGGAP NG BAYAD GALING SA CVERAP ANG ISANG SAMBAHAYAN? Sa oras na maaprubahan ang iyong tulong at maibigay ng iyong landlord ang mga kinakailangang dokumento, direktang magbabayad ang DCA sa iyong landlord. Q24. GAANO KATAGAL PUWEDENG MAKATANGGAP NG CVERAP ANG ISANG SAMBAHAYAN? Ang maximum na tulong ay para sa loob lang ng anim (6) na buwan. Susuriin ang pagkakwalipikado ng kita kada 3 buwan. Q25. ANO ANG MANGYAYARI KUNG WALA AKONG KONTRATA NG PAGRENTA? Puwedeng magsumite ang landlord ng nakasulat na pahayag na nagpapatunay sa buwanang halaga ng renta. Q26. NAGBIBIGAY BA NG TULONG ANG PROGRAMANG ITO SA MGA PAGBABAYAD NG UTILITY? Hindi. Hinihikayat ng DCA ang lahat ng kwalipikadong sambahayan na mag-apply sa Programang Tulong sa Pagbabayad ng Kuryente para sa Mga Pamilyang May Maliit na Kita (Low-Income Home Energy Assistance Program, LIHEAP), na makakatulong sa mga taong bayaran ang kanilang mga bill ng kuryente sa bahay. Q27. NAGBIBIGAY BA ANG PROGRAMANG ITO NG TULONG SA MGA PANSEGURIDAD NA DEPOSITO? Hindi. Q28. ANG TULONG BA SA PAGBABAYAD NG RENTA PARA SA PROGRAMANG ITO AY PAREHO SA PAGTANGGAP NG VOUCHER SA SEKSYON 8? Hindi, isa itong programa ng pagbibigay ng pansamantalang tulong. Q29. PUWEDE KA BANG LUMIPAT SA IBANG APARTMENT GAMIT ANG TULONG SA PAGRENTA NA ITO? Hindi, hindi magagamit sa ibang layunin ang tulong sa pagbabayad ng renta na ito. Binuo ang programa para tulungan ang mga sambahayan sa mga kasalukuyang unit. Q30. MAISASAMA BA AKO SA LISTAHAN NG NAGHIHINTAY PARA SA IBA PANG TULONG KUNG HINDI AKO MAPIPILI SA PROGRAMANG ITO? Hindi, sa oras na mapili sa loterya, makakatanggap ka ng tulong kung magkakwalipika ka; hindi ka ilalagay sa anupamang listahan ng naghihintay kung hindi ka napili para sa programang ito. Q31. KAILANGAN KO BA NG ABISO NG PAGPAPAALIS PARA MAKAPAG-APPLY PARA SA PROGRAMANG ITO? Hindi. Q32. PUWEDE BANG MAG-APPLY ANG MAHIGIT ISANG SAMBAHAYAN SA AKING SAMBAHAYAN? Hindi, isang aplikasyon lang kada sambahayan. Q33. KAILANGAN BANG MAY KITA AKO PARA MAGKWALIPIKA PARA SA PROGRAMANG ITO? Hindi. Q34. KAILANGAN KO BANG BAYARAN ANG TULONG NA NATANGGAP MULA SA PROGRAMANG ITO? Hindi, maliban kung matutukoy ng ahensya na nagsagawa ka ng panloloko o nagbigay ka ng mga maling pahayag para makatanggap ng tulong.